### Resumé

Fra den 6. til den 11. maj 2024 afholdes [adresse] for anden gang. Denne gang vil arrangementet finde sted i området omkring Dæmningen mellem husnumrene 36 og 54, hvor området forvandles til et åbent gadegalleri. I 2023 blev [adresse] afholdt på parkeringspladsen bag Føtex i [adresse]. [adresse] er vedtaget i Kultur- og Idrætsudvalget og forelægges Teknisk Udvalg til orientering.

### Sagsfremstilling

Fra den 6. til den 11. maj 2024 afholdes [adresse] for anden gang. Denne gang vil arrangementet finde sted i området omkring Dæmningen mellem husnumrene 36 til 54. Der vil i perioden blive skabt ca. 15 værker, heraf 10 vægmalerier og 5 andre typer gadekunst (se bilag for reference).

**Formål**

Det overordnede tema for arrangementet er "Vi giver mere end vi tager", hvilket er hentet fra [adresse] vision ”Vejle med vilje”. Gennem kunst, kreativitet og skaberkraft vil et tilsyneladende upåfaldende sted blive forvandlet til en fortælling om fællesskab, kreativitet og skaberkraft. Projektet sigter mod at omdanne et centralt byområde til et moderne galleri og dermed transformere oplevelsen af byrummet.

**Samarbejdspartnere og jury**

Projektet realiseres i samarbejde med lokale restauratører og bygningsejere i området. Der er etableret en jury til at udvælge kunstværkerne bestående af repræsentanter fra Kultur- og Idrætsudvalget, VejleMuseerne, Spinderihallerne, lokale aktører ved Dæmningen samt en street art-ekspert. Desuden har Ane Brandt og Torben Bertelsen Fond støttet projektet økonomisk.

**Vægge og arealer i brug**

Det er i området på Dæmningen mellem husnumrene 36 til 54, herunder parkeringsarealet, både det kommunalt ejede og området tilhørende Vindinggruppen, samt gårdrummet mellem husnumrene 38 og 42. Se vedhæftet bilag for samlet overblik over værker og vægge.

Der er indhentet tilsagn fra størstedelen af ejerne af de berørte bygninger, og der pågår fortsat en dialog med øvrige ejere. Der udarbejdes specifikke aftaler, som godkendes af ejerne og denne proces forventes at være afsluttet inden maj måned. De individuelle aftaler kan variere, men vil generelt inkludere følgende betingelser:

* Vægmalerierne skal opretholdes i minimum 1 år.
* Vedligeholdelse i fremtiden er ikke kommunens ansvar.
* Eventuel skade eller afskalning vil ikke blive udbedret af kommunen.
* Efter den 31. maj 2025 har ejerne mulighed for at overmale vægmalerierne for egen regning, hvis de ønsker det.

Yderligere er der ansøgt om tilladelse fra Teknik og Miljø vedrørende facadebemaling.

**Kunstnerne**

Der er aktuelt dialog med kunstnerne og der er derfor ikke endelige aftaler med alle kunstnerne og det er muligt, at ikke alle deltager i det endelige projekt.

De udvalgte eksterne kunstnere er alle professionelle kunstnere med stor erfaring med store vægværker. Der er i år flere internationale kunstnere med. Kunsterne er følgende: Intivs ([adresse]), Bond Truluv ([adresse]), Ove Jespersen ([adresse]), [adresse] ([adresse]), Tejs Klausen ([adresse]), Jonathan Toft ([adresse]), John Svendsen ([adresse]) samt yderligere to kunstnere der endnu ikke er besluttet.

De lokale kunstnere er: Merethe Kristiansen, Abelone Toft, Odette Petersen, Yasmin Steffensen og Emily Thorsen.

### Klima og resiliensvurdering

Kultur- og sundhedsforvaltningen har generelt fokus på bæredygtig kulturproduktion, hvilket også indgår i planlægningen af dette event.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller,

**at** sagen tages til efterretning.

### Beslutning

Taget til efterretning.